**Ministerul Investițiilor și Proiectelor Europene**

**Programul Operaţional Infrastructură Mare 2014-2020**

**Axa prioritară 3*. Dezvoltarea infrastructurii de mediu în condiții de management eficient al resurselor***

**Obiectivul Specific 3.2. *Creșterea nivelului de colectare și epurare a apelor uzate urbane, precum și a gradului de asigurare a alimentării cu apă potabilă a populației***

GHIDUL SOLICITANTULUI

CONDIȚII SPECIFICE DE ACCESARE A FONDURILOR

**Instituirea unor măsuri pentru proiectele de infrastructură**

**de apă și apă uzată, în vederea digitalizării infrastructurii operate de către operatorii regionali**

**Versiune 2022**

**CUPRINS**

[Capitolul 1. Informații despre apelul de proiecte 2](file:///C:\Users\Anca.Tevi\Desktop\ghiduri%202022\publicare%20site%2026.09.22\obs%2003.10.2022\digitalizare\Ghidul%20Solicitantului%20PODD.docx#_Toc115699767)

[1.1 Axa prioritară, prioritatea de investiții, obiectiv specific 2](#_Toc115699769)

[1.2 Tipul apelului de proiecte și perioada de depunere a propunerilor de proiecte 2](#_Toc115699770)

[1.3 Acțiunile sprijinite și activități 3](#_Toc115699771)

[1.4 Tipuri de solicitanți 3](#_Toc115699772)

[1.5 Grup țintă 4](#_Toc115699773)

[1.6 Indicatori 4](#_Toc115699774)

[1.7 Alocarea stabilită pentru apelul de proiecte 4](#_Toc115699775)

[1.8 Valoarea minimă și maximă a proiectului, rata de cofinanțare 4](#_Toc115699776)

[1.9 Ajutor de stat 4](#_Toc115699777)

[Capitolul 2. Reguli pentru acordarea finanțării 5](file:///C:\Users\Anca.Tevi\Desktop\ghiduri%202022\publicare%20site%2026.09.22\obs%2003.10.2022\digitalizare\Ghidul%20Solicitantului%20PODD.docx#_Toc115699778)

[2.1 Eligibilitatea solicitantului 5](#_Toc115699779)

[2.2 Eligibilitatea proiectului 5](#_Toc115699780)

[2.3 Eligibilitatea cheltuielilor 6](#_Toc115699781)

[Capitolul 3. Completarea cererii de finanțare 8](file:///C:\Users\Anca.Tevi\Desktop\ghiduri%202022\publicare%20site%2026.09.22\obs%2003.10.2022\digitalizare\Ghidul%20Solicitantului%20PODD.docx#_Toc115699782)

[3.1 Înregistrarea solicitantului în sistem 8](#_Toc115699783)

[3.2 Modalitatea de completare a cererii de finanțare 9](#_Toc115699784)

[3.3 Obiectivele proiectului 10](#_Toc115699785)

[3.4 Context și justificare 10](#_Toc115699786)

[3.5 Sustenabilitate 11](#_Toc115699787)

[3.6 Relevanță 11](#_Toc115699788)

[3.7 Complementaritate 11](#_Toc115699789)

[3.8 Aplicarea principiilor orizontale 12](#_Toc115699790)

[3.9 Managementul de proiect 12](#_Toc115699791)

[3.10 Elaborarea bugetului și categoriile de cheltuieli 13](#_Toc115699792)

[Capitolul 4. Procesul de evaluare și selecție 13](file:///C:\Users\Anca.Tevi\Desktop\ghiduri%202022\publicare%20site%2026.09.22\obs%2003.10.2022\digitalizare\Ghidul%20Solicitantului%20PODD.docx#_Toc115699793)

[4.1. Descriere generală 13](#_Toc115699794)

[4.2. Depunerea și soluționarea contestațiilor 15](#_Toc115699795)

[Capitolul 5. Contractarea proiectelor 16](file:///C:\Users\Anca.Tevi\Desktop\ghiduri%202022\publicare%20site%2026.09.22\obs%2003.10.2022\digitalizare\Ghidul%20Solicitantului%20PODD.docx#_Toc115699796)

# Capitolul 1. Informații despre apelul de proiecte

# CAPITOLUL 1. INFORMAȚII DESPRE APELUL DE PROIECTE

Prezentul ghid a fost elaborat de Autoritatea de Management pentru Programul Operațional Infrastructură Mare (AM POIM) pentru solicitanții care doresc să obțină finanțarea nerambursabilă a măsurilor de digitalizare necesare pentru eficientizarea și sustenabilitatea investițiilor în sectorul de apă/apă uzată, în cadrul Axei Prioritare 3 *Dezvoltarea infrastructurii de mediu în condiții de management eficient al resurselor*, Obiectivului Specific (OS) 3.2 *Creșterea nivelului de colectare și epurare a apelor uzate urbane, precum și a gradului de asigurare a alimentării cu apă potabilă a populației*.

În acest sens, OUG nr. 109/2022 (cu modificările și completările ulterioare) privind unele măsuri pentru proiectele de infrastructură de apă și apă uzată finanțate din fonduri europene și pentru modificarea unor acte normative prevede posibilitatea finanțării de proiecte destinate digitalizării pentru operatorii regionali din sectorul de apă și canalizare.

În situația în care pe parcursul apelului de proiecte intervin modificări de natură a afecta regulile și condițiile de finanțare stabilite prin prezentul Ghid, AM POIM aduce completări sau modificări ale conținutului acestuia, prin publicarea unei versiuni revizuite.

În cazul modificării legislației menționate în prezentul ghid sau cu incidență asupra acestuia, prevederile actelor normative vor prevala, fără a fi necesară modificarea ghidului solicitantului.

# Axa prioritară, prioritatea de investiții, obiectiv specific

**Axa Prioritară 3 Dezvoltarea infrastructurii de mediu în condiții de management eficient al resurselor,** prioritatea de investiții *6.ii- Investiții în sectorul apei, pentru a îndeplini cerințele acquis- ului de mediu al Uniunii Europene și pentru a răspunde unor nevoi de investiții identificate de statele membre care depășesc aceste cerințe cuprinde* și Obiectivul Specific 3.2 *Creșterea nivelului de colectare și epurare a apelor uzate urbane, precum și a gradului de asigurare a alimentării cu apă potabilă a populației. În cadrul acestui obiectiv specific se* **vizează inclusiv măsuri de digitalizare necesare pentru eficientizarea si sustenabilitatea investițiilor în sectorul de apă/apă uzată (automatizări, SCADA, GIS, contorizări, controlul pierderilor, laborator analiză/prelucrare date etc.)**.

Măsurile vin în completarea acțiunilor finanțabile în prezent și sunt complementare și compatibile cu acțiunile finanțate în cadrul proiectelor de apă și apă uzată finantate din fonduri europene.

# Tipul apelului de proiecte și perioada de depunere a propunerilor de proiecte

Apelul de proiecte lansat prin prezentul ghid este apel de proiecte necompetitiv cu depunere continuă.

**Solicitările se vor primi în perioada: 10.11.2022–05.12.2022**

Cererile de finanțare se vor depune prin aplicația electronică MySMIS 2014, cu toate anexele solicitate prin prezentul ghid.

Proiectele depuse vor fi evaluate pentru conformitate administrativă şi evaluare tehnico-economică, după regulile specifice Programului operaţional Infrastructură mare (POIM) 2014-2020.

Autoritatea de management a POIM încheie contracte de finanţare, în limita creditelor de angajament aprobate cu această destinaţie şi în condiţiile prevăzute de prezentul ghid.

Acordarea finanțării în cadrul prezentului apel se va realiza sub rezerva aprobării modificării de către Comisia Europeană a Programului Operațional Infrastructură Mare 2014-2020 pentru asigurarea eligibilității activităților finanțate, precum și a bugetului asociat acestora.

# Acțiunile sprijinite și activități

#### Acțiunile finanțabile conform POIM

Prin Obiectivul Specific 3.2 se promovează acţiuni ce contribuie la îndeplinirea priorităţilor din Tratatul de Aderare pentru sectorul de apă şi apă uzată și care reprezintă continuarea strategiilor anterioare, finanțate prin ISPA și POS Mediu 2007 - 2013.

Principala acțiune vizată presupune măsuri necesare pentru eficientizarea și sustenabilitatea investițiilor în sectorul de apă și apă uzată. Acestea vor permite accelerarea deciziilor pentru îmbunătațirea calitatii serviciului menținând parametrii principali (presiune, debit, calitate) la un nivel potrivit, contribuind la atingerea obiectivelor directivelor din sectorul de apă și apă uzată.

**Principalele rezultate** urmărite prin promovarea investiţiilor în domeniul apei şi apei uzate vizează realizarea angajamentelor ce derivă din directivele europene privind epurarea apelor uzate (91/271/EEC) şi calitatea apei destinate consumului uman (Directiva 98/83/CE):

* ***ape uzate urbane colectate și epurate*** *(din perspectiva încărcării organice biodegradabile)* ***pentru toate aglomerările mai mari de 2.000 l.e. şi***
* ***serviciu public de alimentare cu apă potabilă,*** *controlată microbiologic, în condiţii de siguranţă şi protecţie a sănătăţii****, extins la populația din localitățile cu peste 50 locuitori***

#### Activități finanțabile în cadrul OS 3.2

Operațiunile ce urmează a fi dezvoltate în cadrul acestui apel:

* Extinderea/modernizarea sistemului de monitorizare a infrastructurii de apă și canalizare (automatizări, SCADA, GIS, contorizări, echipamente pentru monitorizarea pierderilor)
* Echipamente și software pentru digitalizarea activității de furnizare a serviciilor de apă și canalizare (de exemplu sisteme de management al pierderilor, platformă digitală integrată /sistem informatic integrat etc.)

**Activitățile propuse vor fi dedicate optimizării operării infrastructurii** **și siguranţei în exploatare**.

În scopul asigurării unei identități vizuale armonioase și pentru respectarea unitară a regulilor privind vizibilitatea, Beneficiarii vor trebui să aplice cel puțin măsurile minime obligatorii din cadrul Manualului de Identitate Vizuală pentru Instrumente Structurale 2014-2020 (care poate fi accesat la adresa [www.mfe.gov.ro/comunicare/strategie-de-comunicare/](http://www.mfe.gov.ro/comunicare/strategie-de-comunicare/) și [www.fonduri-ue.ro/comunicare/comunicare).](http://www.fonduri-ue.ro/comunicare/comunicare).) Activitățile de comunicare vor fi adaptate din punct de vedere al valorii, frecvenței și complexității, în funcție de specificitatea proiectului gestionat de beneficiar.

# Tipuri de solicitanți

Tipurile de solicitanți eligibili în cadrul OS 3.2, corespunzători tipurilor de acțiuni finanțate sunt:

Operatorii Regionali (OR) definiți prin Legea nr. 51/2006 privind serviciile comunitare de utilități publice, republicată, cu modificările și completările ulterioare și Legea nr. 241/2006 privind serviciul de alimentare cu apă și canalizare, republicată, cu modificările și completările ulterioare, care au beneficiat anterior/beneficiază de finanțare dedicată sectorului de apă și apă uzată în cadrul POS Mediu/POIM *(proiecte de sprijin pentru pregătirea aplicatiei de finanțare și a documentațiilor de atribuire pentru proiecte regionale de dezvoltare a infrastructurii de apa si apa uzata, proiecte de investitii)*

# Grup țintă

Grupul țintă este reprezentat de operatorii regionali de apă și implicit de populația urbană și rurală din aria de operare.

# Indicatori

Pentru acest apel se va prezenta următorul indicator:

|  |  |  |
| --- | --- | --- |
| **ID** | **Indicatori la nivel de proiect** | **Unitate de măsură** |
|  | ***Indicatori suplimentari*** |  |
|  | *Operator regional digitalizat* | număr |

# Alocarea stabilită pentru apelul de proiecte

Bugetul alocat apelului de proiecte este:

|  |  |  |  |
| --- | --- | --- | --- |
| **Acțiune** | **Alocare netă POIM (euro)** | **Bugetul de stat** | **Bugetul local** |
| *Măsuri de digitalizare necesare pentru*  *eficientizarea si sustenabilitatea investițiilor în sectorul de apă și apă uzată* | 25.000.000 | 3.823.530 | 588.235 |

*Alocarea bugetară este indicativă, AM POIM putând decide extinderea acesteia în conformitate cu prevederile legislative in vigoare (art.12 din OUG 40/2015 privind gestionarea financiară a fondurilor europene pentru perioada de programare 2014-2020, cu modificarile si completarile ulterioare).*

# Valoarea minimă și maximă a proiectului, rata de cofinanțare

#### Valoarea proiectelor

Valoarea maximă a unui proiect este de 2.000.000 euro (fără TVA).

#### Ratele de cofinanțare a proiectelor

Pentru proiectele finanţate prin O.S. 3.2, sursele de finanțare se asigură după cum urmează:

* + - * **85% Fondul de Coeziune, 13% buget de stat și 2% din bugetul local**
      * În conformitate cu regulile specifice proiectelor generatoare de venituri, se aplică structura de finanţare cu rata forfetară de 6% suportată de către beneficiarul proiectului.

# Ajutor de stat

Operaţiunile propuse spre finanțare în cadrul acestui OS, constând în investiţii din sectorul de apă şi apă uzată, ai căror beneficiari sunt Operatorii Regionali de Apă existenţi, conform prevederilor Legii nr. 51/2006 şi Legii nr. 241/2006 în vigoare, sunt în acord cu reglementările comunitare referitoare la ajutorul de stat în domeniul serviciilor de interes economic general conform prevederilor *Deciziei Comisiei 2012/21/UE din 20 decembrie 2011 privind aplicarea articolului 106 alineatul (2) din Tratatul privind funcţionarea Uniunii Europene în cazul ajutoarelor de stat sub formă de compensaţii pentru obligaţia de serviciu public acordate anumitor întreprinderi cărora le-a fost încredinţată prestarea unui serviciu de interes economic general,* și cu prevederile Articolelor 107 și 108 din Tratatul UE și nu constituie ajutor de stat[[1]](#footnote-1).

# Capitolul 2. Reguli pentru acordarea finanțării

# Eligibilitatea solicitantului

Solicitanții eligibili în cadrul OS 3.2 sunt Operatorii Regionali de Apă.

**Solicitanții trebuie să îndeplinească următoarele condiții de natură instituţională, legală şi financiară:**

* + 1. Se încadrează în categoria beneficiarilor eligibili, respectiv:
* **Operatorii Regionali (OR) de Apă**, definiți prin Legea nr. 51/2006 privind serviciile comunitare de utilități publice, republicată, cu modificările și completările ulterioare și Legea nr. 241/2006 privind serviciul de alimentare cu apă și canalizare, republicată, cu modificările și completările ulterioare, care au beneficiat anterior/beneficiază de finanțare dedicată sectorului de apă și apă uzată în cadrul POS Mediu/POIM *(proiecte de sprijin pentru pregătirea aplicatiei de finanțare și a documentațiilor de atribuire pentru proiecte regionale de dezvoltare a infrastructurii de apa si apa uzata, proiecte de investitii)*
  + 1. Solicitantul nu se încadrează într-una din situaţiile de mai jos:

1. este în incapacitate de plată/ în stare de insolvenţă, conform Ordonanței de Urgență a Guvernului nr. 46/2013 privind criza financiară și insolvența unităților administrative teritoriale, respectiv conform Legi nr. 85/2014 privind procedura insolvenței, cu modificările și completările ulterioare, după caz;
2. este în stare de faliment, lichidare, are afacerile conduse de un administrator judiciar sau activităţile sale comerciale sunt suspendate ori fac obiectul unui aranjament cu creditorii sau este într-o situaţie similară cu cele anterioare, reglementată prin lege, ori face obiectul unei proceduri legale pentru declararea sa în stare de faliment, lichidare, conducerea afacerilor de un administrator judiciar sau activităţile sale comerciale sunt suspendate ori fac obiectul unui aranjament cu creditorii;
3. nu şi-a îndeplinit obligaţiile de plată a impozitelor, taxelor şi contribuţiilor de asigurări sociale către bugetele componente ale bugetului general consolidat, și bugetului local în conformitate cu prevederile legale în vigoare în România;
4. a suferit condamnări definitive din cauza unei conduite profesionale îndreptată împotriva legii, decizie formulată de o autoritate de judecată ce are forţă de res judicata;
5. a fost subiectul unei judecăţi de tip res judicata pentru fraudă, corupţie, implicarea în organizaţii criminale sau în alte activităţi ilegale, în detrimentul intereselor financiare ale Comunităţii Europene;
   * *Se probează prin Declarația de Eligibilitate* 
     1. Solicitantul demonstrează capacitatea și asigurarea contribuții proprii (6%)

* *Declarația de angajament*
  + 1. Solicitantul demonstrează capacitatea și asigurarea cofinanțării proiectului
* *Se probează prin Hotărâri ale CL/CJ pentru asigurarea cofinanțării din partea autorităților locale*

**Un solicitant va putea depune o singură cerere de finanțare**

# Eligibilitatea proiectului

Pentru a fi eligibile, proiectele promovate în cadrul OS 3.2 pentru eficientizarea si sustenabilitatea investițiilor de apă și apă uzată trebuie să îndeplinească cumulativ următoarele condiții:

1. Proiectul se încadrează în categoriile/subcategoriile de acțiuni finanțabile menţionate în POIM, corespunzătoare AP 3, OS 3.2, iar perioada de implementare a proiectului se încadrează în perioada de eligibilitate a cheltuielilor *(*între19.09.2022 și 31.12.2023).
   * *Se probează prin Cererea de finanțare - Secțiunea Obiectivele proiectului*
2. Scopul și obiectivele proiectului trebuie să fie în concordanță cu acțiunile obiectivului specific 3.2. și cu activitățile eligibile din prezentul ghid și corespunde ariei de operare a operatorului regional
   * *Se probează prin Cererea de finanțare - Secțiunea Obiectivele proiectului*
3. Activităţile proiectului nu au fost finanţate în ultimii 5 ani şi nu sunt finanţate în prezent din alte fonduri publice, altele decât ale solicitantului
   * *Se probează prin Declarația de eligibilitatea a solicitantului*
   * *Se probează prin Tabel privind complementaritatea investițiilor propuse din ISPA/POS Mediu/POIM, din care să reiasă inclusiv și faptul că investițiile propuse nu au mai fost finanțate din fonduri europene (Anexa - Tabel comparativ)*
4. Bugetul proiectului respectă indicațiile privind încadrarea în categoriile de cheltuieli
   * *Se probează prin Cererea de finanțare – Secțiunea Buget*
5. Proiectul respectă legislaţia în domeniul egalităţii de şanse și politicii nediscriminatorii, dezvoltării durabile, achiziţiilor publice, informării şi publicităţii, ajutorului de stat (politici europene şi teme orizontale[[2]](#footnote-2))
   * *Se probează prin Declarația de eligibilitate*
   * *Se probează prin Cererea de finanțare -Secțiunea principii orizontale*
6. Proiectul include descrierea clară a legăturii cu alte finanțări sau alte proiecte finanțate din fonduri comunitare sau naționale
   * *Se probează prin Declarația de eligibilitate*
   * *Se probează prin Cererea de finanțare - secțiunea Finanțările anterioare/solicitate*
   * *Se probează prin Tabel comparativ*
7. Dacă proiectul conţine investiţii realizate înainte de depunerea cererii de finanţare, acestea au fost verificate din punct al legislaţiei în vigoare privind achiziţiile publice şi au fost formulate concluzii care permit acceptarea proiectului ca fiind eligibil cu sau fără condiţii.
   * *Conform document elaborat de Direcția Generală Achiziţii Pubice și Servicii Interne, vizând verificarea dosarului de achiziţie publică depus de către solicitant*

# Eligibilitatea cheltuielilor

**Baza legală:**

* Regulamentul (UE, EURATOM) nr. 1311/2013 al Consiliului din 2 decembrie 2013 de stabilire a cadrului financiar multianual pentru perioada 2014 – 2020;
* Regulamentul (UE) nr. 1303/2013 al Parlamentului European și al Consiliului din 17 decembrie 2013 de stabilire a unor dispoziții comune privind Fondul european de dezvoltare regională, Fondul social european, Fondul de coeziune, Fondul european agricol pentru dezvoltare rurală și Fondul european pentru pescuit și afaceri maritime, precum și de stabilire a unor dispoziții generale privind Fondul european de dezvoltare regională, Fondul social european, Fondul de coeziune și Fondul european pentru pescuit și afaceri maritime și de abrogare a Regulamentului (CE) nr. 1083/2006 al Consiliului
* Regulamentul (UE) nr. 1300/2013 al Parlamentului European și al Consiliului din 17 decembrie 2013 privind Fondul de Coeziune și de abrogare a Regulamentului (CE) nr. 1084/2006,
* Hotărârea nr. 399/2015 privind regulile de eligibilitate a cheltuielilor efectuate în cadrul operaţiunilor finanţate prin Fondul european de dezvoltare regională, Fondul social european şi Fondul de coeziune 2014-2020, cu modificăruile și completările ulterioare,
* Legislatia nationala si europeană în vigoare la data semnării contractului de finanțare;
* Instrucțiunile AM, pentru contractele de finanțare semnate după data (publicării) acestora;

Pentru a fi eligibile în vederea finanţării prin POIM, toate cheltuielile trebuie să respecte prevederile reglementărilor de mai sus, să corespundă obiectivelor POIM, să fie indispensabile atingerii obiectivelor proiectului, să fie incluse în Cererea de finanţare aprobată şi defalcate în bugetul cererii de finanţare.

Pentru a fi rambursată, o cheltuială trebuie să îndeplinească condiţiile conform prevederilor articolului 2 din HG nr. 399/2015 privind regulile de eligibilitate a cheltuielilor efectuate în cadrul operaţiunilor finanţate prin Fondul european de dezvoltare regională, Fondul social european şi Fondul de coeziune 2014-2020, cu modificările și completările ulterioare.

Cheltuielile identificate de beneficiar vor fi încadrate pe categoriile de cheltuieli din Anexa Categorii de cheltuieli.

În cadrul OS 3.2, nu sunt eligibile categoriile de cheltuieli definite în art. 13 din HG 399/2015 privind regulile de eligibilitate a cheltuielilor efectuate în cadrul operaţiunilor finanţate prin Fondul european de dezvoltare regională, Fondul social european şi Fondul de coeziune 2014-2020, cu modificările și completările ulterioare.

***Prefinanțarea***

Se acordă conform Ordonanţei de urgenţă a guvernului nr. 40/2015 privind gestionarea financiară a fondurilor europene pentru perioada de programare 2014-2020, cu modificările și completările ulterioare.

***Prevederi privind TVA***

**Baza legală:**

* HG nr. 399/2015 privind regulile de eligibilitate a cheltuielilor efectuate în cadrul operaţiunilor finanţate prin Fondul european de dezvoltare regională, Fondul social european şi Fondul de coeziune 2014-2020, cu modificările și completările ulterioare

Pentru a fi eligibilă, cheltuiala cu taxa pe valoarea adăugată trebuie să fie aferentă unor cheltuieli eligibile efectuate în cadrul proiectelor finanţate din fonduri.

Cheltuiala cu taxa pe valoarea adăugată este eligibilă dacă este nerecuperabilă, potrivit legii, cu respectarea prevederilor art. 69 alin. (3) lit. c) din Regulamentul (UE) nr. 1303/2013. În cazul proiectelor aferente prezentului ghid, taxa pe valoare adăugată este recuperabilă, deci neeligibilă.

***Implementarea financiară a proiectului***

**Baza legală:**

* Ordonanţa de urgenţă a Guvernului nr. 40/2015 privind gestionarea financiară a fondurilor europene pentru perioada de programare 2014-2020, cu modificările și completările ulterioare

Implementarea financiară se face prin mecanismul rambursării cheluielilor efectuate sau prin cel al decontării cererilor de plată așa cum prevede OUG 40/2015, cu modificările și completările ulterioare. Obligaţiile beneficiarului şi ale AM referitor la plăţi sunt detaliate în conţinutul contractului de finanţare.

# Capitolul 3. Completarea cererii de finanțare

Pentru a propune un proiect în vederea finanţării, solicitantul trebuie să completeze o **Cerere de finanţare.** Aceasta se completează în sistemul informatic MySMIS, împreună cu toate anexele solicitate.

Depunerea cererii de finanțare reprezintă un angajament ferm privind acordul solicitantului în nume propriu și/sau pentru interpuși, cu privire la asumarea obligației de a respecta prevederile Regulamentului (UE) nr. 679 din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE (Regulamentul general privind protecția datelor), precum și prevederile Directivei 2002/58/CE privind prelucrarea datelor personale și protejarea confidențialității în sectorul comunicațiilor publice (Directiva asupra confidențialității și comunicațiilor electronice), transpusă în legislația națională prin Legea nr. 506/2004 privind prelucrarea datelor cu caracter personal și protecția vieții private în sectorul comunicațiilor electronice, cu modificările si completările ulterioare.

Completarea Cererii de finanţare în mod clar şi coerent va facilita procesul de evaluare. În acest scop, este necesar ca solicitantul să furnizeze informaţiile într-o manieră concisă, dar completă, să prezinte date relevante pentru înţelegerea proiectului, acţiunile concrete propuse în proiect, indicând clar legătura cu obiectivele şi scopul proiectului, să cuantifice pe cât posibil rezultatele, beneficiile şi costurile proiectului, să prezinte un calendar realist de implementare etc.

Anexele care sunt incomplete, ilizibile sau care nu sunt semnate şi datate vor duce la respingerea proiectului, acesta trebuind redepus.

# Înregistrarea solicitantului în sistem

Înainte de demararea completării conținutului cererii de finanțare, solicitanții au obligația înregistrării în sistem, conform indicațiilor furnizate pe site-ul [www.fonduri-ue.ro.](http://www.fonduri-ue.ro/)

Odată cu înregistrarea solicitantului, este necesară completarea tuturor câmpurilor, întrucât informațiile din această secțiunea sunt esențiale pentru evaluarea eligibilității solicitantului sau pentru evaluarea tehnico-economică.

Astfel, la secțiunea solicitant se vor regăsi următoarele informații:

* Date de identificare (denumire, tip – se va selecta dintr-un nomenclator, nr. de înegistrare și registrul unde este înregistrată entitatea, data înființării, înregistrare în scop de TVA, entitate de drept public sau nu)
  + - Reprezentant legal (funcție, nume, prenume, data nașterii, CNP, date de contact)
    - Sediul social
    - Date financiare:
      * conturi bancare
      * exerciții financiare (moneda, dată începere, dată de încheiere, număr mediu de salariați, cifră de afaceri, active totale, venituri totale, capital social subscris, capital social propriu, profit net, profit în exploatare, venituri cercetare, cheltuieli cercetare)
    - Finanțări:
      * Asistență acordată anterior, unde se completează cu informații privind proiectele derulate anterior de către solicitant, încheiate sau aflate în derulare
      * Asistență solicitată, unde se completează cu informații privind proiectele depuse pentru obținerea de finanțare pe alte programe

*Notă: informațiile nu trebuie să se limiteze la programele / proiectele finanțate din fonduri europene structurale și de investiții, ci la toate tipurile de finanțări*

* + - Descrierea grupului (NA pentru OS 3.2).

# Modalitatea de completare a cererii de finanțare

Pentru evaluarea cererii de finanțare, aceasta se va completa conform indicațiilor de mai jos și vor fi anexate documentele menționate mai jos:

#### Documentație tehnico-economică

În cazul proiectelor care nu propun lucrări nu este necesară prezentarea unui studiu de fezabilitate, investițiile fiind propuse în baza unui Studiu de oportunitate / Notă de fundamentare/ alt document tehnico-economic aprobat la nivelul beneficiarului, cu explicarea detaliată a necesității și oportunității investițiilor din punct de vedere a conformității cu cerințele directivelor europene, precum și demonstrarea nevoii de finanțare din fonduri europene și a sustenabilității operatorului regional.

În cazul în care sunt propuse proiectele cu activităţi care necesită studiu de fezabilitate conform legislației în vigoare, elaborarea și implementarea acestuia va fi în responsabilitatea beneficiarului, în vederea execuției lucrărilor (nu se depune cu cererea de finanțare).

***3.2.2 Documentație tehnico-economică***

Cerinţa minimă este ca proiectele să fie durabile pe durata lor de existenţă economică, adică să asigure un flux de venituri suficient pentru a acoperi costurile de operare şi întreţinere. Acest lucru va fi dovedit de catre operatorii regionali prin prezentarea în cererea de finantare a stadiului și graficului de pregătire și aprobare al planului de afaceri pe baza metodologiilor stabilite prin Ordinul ANRSC nr. 230/2022 privind aprobarea Metodologiei de ajustare tarifară a preţurilor/tarifelor pentru serviciile publice de alimentare cu apă şi de canalizare, pe baza strategiei de tarifare aferente planului de afaceri sau, după caz, Ordinul ANRSC nr. 231/2022 privind aprobarea Metodologiei de evaluare a modului de implementare a strategiilor de tarifare elaborate în conformitate cu Metodologia de analiză cost-beneficiu pentru investiţiile în infrastructura de apă, aprobată prin Hotărârea Guvernului nr. 677/2017. De asemenea, ca partea a raportului final pregătit la finalul implementarii proiectului, operatorii regionali vor prezenta planul de afaceri care va avea inclus proiectul de investitii propus și care va dovedi sustenabilitatea operarii pe perioada acestuia.

#### Evaluarea Impactului asupra Mediului (EIM)

În cazul în care este necesară, evaluarea Impactului asupra Mediului trebuie să fie în conformitate cu prevederile legislației din domeniu. Autoritățile competente pentru protecţia mediului (ACPM) stabilesc dacă proiectele sunt incluse în Anexa I sau Anexa II a Directivei privind EIM și legislației naționale în vigoare. Acestea determină şi necesitatea demarării procedurii de evaluare adecvată, modul de consultare a publicului sau modul în care Raportul privind impactul asupra mediului şi rezultatele consultării publicului vor fi luate în considerare în emiterea deciziei de mediu de către autorităţile responsabile.

ACPM va asigura totodată consultarea publicului interesat pe parcursul dezbaterii publice.

#### Alte anexe la cererea de finanțare

* **Declarație de angajament**
* **Declarație de eligibilitate**
* **Declarație privind TVA**
* **HCJ/HCL-uri privind aprobarea cofinanţării proiectului (cheltuieli eligibile şi neeligibile)**
* **Avizul CTE al Solicitantului privind aprobarea Studiului de oportunitate sau orice alt document tehnico-economic**
* **Planul de informare și publicitate**
* **Tabel comparativ**
* **Alte documente explicative necesare pentru susținerea anumitor elemente din proiect (identificate de solicitant sau de AM)**

**Atenție!**

Se recomandă ca toate avizele/acordurile emise să menționeze numele exact al proiectului.

În cazul în care numele avizelor/acordurilor diferă, Beneficiarul va prezenta o declarație pe proprie răspundere care va confirma faptul că aceste avize/acorduri fac referire la proiectul depus.

# Obiectivele proiectului

Obiectivul general al proiectului va fi stabilit în directă corelare cu obiectivul specific OS 3.2. și cu acțiunea selectată spre finanțare.

Obiectivul va face referire la optimizarea operării (inclusiv reducerea pierderilor de apă) infrastructurii de apă și apă uzată în aria operatorului și va descrie modul în care proiectul contribuie la indicatorii de rezultat ai programului, dacă este cazul.

Obiectivele specifice vor viza măsuri concrete pentru eficientizarea și sustenabilitatea investițiilor în sectorul de apă și apă uzată.

Toate obiectivele specifice, acolo unde sunt identificate, vor fi cuantificate în indicatori.

# Context și justificare

Pentru proiectele depuse se vor prezenta următoarele informații:

* Contextul promovării proiectului, respectiv modul în care proiectul va optimiza operarea infrastructurii de apă și apă uzată în aria operatorului și implicit va contribui la conformarea cu cerințele directivelor europene din sectorul de apă și apă uzată.
* Modul în care proiectul va influența dezvoltarea socio-economică a zonei acoperite de proiect
* Situația existentă, problemele identificate la nivelul sistemului care au generat promovarea proiectului, în relație cu obiectivele propuse, aspectele care vor fi abordate, principalele componente ale proiectului, însoțite de o estimare a costurilor individuale totale. Problemele identificate în această secţiune vor fi corelate cu activităţile şi rezultatele proiectului prezentate la secţiunea Descrierea investiţiei. În acest sens se va completa anexa Tabel comparativ.

**Atenție!**

**Prin prezentul ghid al solicitantului nu se finanțează alte măsuri în afara celor pentru care se demonstrează contribuția la eficientizarea și optimizarea sistemelor de apă și apă uzată precum și compatibilitatea cu infrastructura existentă sau în curs de finalizare în aria de operare. Măsurile propuse se vor baza pe strategia de digitalizare realizată la nivelul fiecărui operator regional și vor demonstra valoarea adăugată la sfârșitul implementării (noii parametrii de funcționare ai sistemelor, contribuția la reducerea pierderilor de apă, impactul socio-economic, etc.). Strategia de digitalizare va fi transmisă la AM împreună cu prima cerere de rambursare.**

# Sustenabilitate

Se vor menţiona, după caz, elementele legate de întreţinerea investițiilor finanţate prin proiect şi asigurarea continuităţii activităţilor propuse, modul în care va fi gestionată infrastructura după încheierea proiectului, măsurile planificate/luate de către beneficiar pentru a asigura utilizarea optimă a infrastructurii în faza de exploatare.

# Relevanță

În cadrul acestei secțiuni se vor completa informații legate de relevanța proiectului în raport cu următoarele aspecte:

* Contribuția la Strategia Uniunii Europene pentru regiunea Dunării (SUERD) și identificarea ariei prioritare din SUERD la care contribuie
* Contribuția la Strategia Integrată de Dezvoltare Durabilă a Deltei Dunării

La secţiunea relevanţă, pentru strategiile selectate se va face o scurtă descriere a modului în care proiectul propus contribuie sau este relevant pentru strategiile selectate.

Conform POIM, toate proiectele promovate în cadrul OS 3.2. sunt relevante pentru atingerea obiectivelor SUERD.

# Riscuri

În cadrul acestui capitol vor fi identificate riscurile care pot să împieteze implementarea proiectului în calendarul propus, cum ar fi de exemplu: întârzieri în procedura de achiziție publică etc. și vor fi identificați factorii responsabili cu urmărirea și evitarea producerii lor. De asemenea, vor fi identificate riscurile care pot să apară în perioada de operare a proiectului.

Pentru riscurile identificate vor fi propuse măsuri de reducere a producerii lor.

# Complementaritate

Informațiile care vor fi evaluate în capitolul complementaritate permit Autorității de Management atât evaluarea capacității solicitantului de a implementa proiecte, cât și posibila dublă finanțare.

Pentru această secțiune, solicitantul nu va completa informații suplimentare. Acestea vor fi preluate din sistem, așa cum au fost introduse de către acesta la momentul înregistrării, în secțiunile privind Finanțările anterioare / Finanțările solicitate.

Se va avea în vedere faptul că proiectele depuse în cadrul prezentului apel trebuie să fie obligatoriu complementare cu cel puțin un proiect de investiții din sectorul de apă/apă uzată finanțat prin ISPA, POS Mediu 2007-2013, POIM 2014-2020 etc.

# Aplicarea principiilor orizontale

**Respectarea cadrului legal este obligatorie pentru orice solicitant sau beneficiar de finanțare din fondurile UE. Cerințele minime privind integrarea principiilor orizontale în cadrul proiectelor se referă la facilitarea tuturor condițiilor care să conducă la respectarea legislației în domeniu.**

În cadrul proiectului se va face o descriere a *modului în care proiectul respectă legislaţia (acte normative, politici publice) în domeniul* ***egalităţii de şanse şi dezvoltării durabile.*** *În acest sens se vor urmări recomandările cuprinse în Ghidul privind integrarea principiilor orizontale în cadrul proiectelor finanţate din Fondurile Europene Structurale şi de Investiţii 2014-2020, publicat pe site-ul Ministerului Fondurilor Europene.*

***Şanse egale***

Egalitatea de şanse și de tratament are la bază participarea deplină și efectivă a fiecărei persoane la viaţa economică şi socială, fără deosebire pe criterii de sex, origine rasială sau etnică, religie sau convingeri, dizabilităţi, vârstă sau orientare sexuală.

Pentru a promova egalitatea de gen, nediscriminarea, precum și asigurarea accesibilității, principiul egalității de șanse și de tratament trebuie încorporat ca parte integrantă a diverselor stadii din ciclul de viață al unui proiect: definire și planificare, implementare, monitorizare și evaluare.

Proiectul trebuie să descrie acțiunile specifice de promovare a egalității de șanse și prevenire a discriminării de gen, pe criterii de origine rasială sau etnică, religie sau credință, dizabilitate, vârstă sau orientare sexuală luând în considerare nevoile diferitelor grupuri-țintă expuse riscului acestor tipuri de discriminare și, mai ales, cerințele pentru asigurarea accesibilității pentru persoanele cu dizabilităţi.

De asemenea se va detalia modul în care legislația privind asigurarea accesului persoanelor cu dizabilități se aplică și va fi respectată.

***Dezvoltarea durabilă***

Proiectul va promova dezvoltarea durabilă, în primul rând, prin finanțare unor activităţi orientate direct spre susținerea acesteia, urmărind în principal protecția mediului, utilizarea eficientă a resurselor, atenuarea și adaptarea la schimbările climatice, biodiversitatea, rezistența în fața dezastrelor, prevenirea și gestionarea riscurilor.

# Descrierea investiţiei

Descrierea proiectului va indica un minim de informaţii cu privire la următoarele aspecte:

* Date generale privind investiția propusă;
* Se vor descrie principalele componente ale proiectului, corelat cu probleme identificate și propuse spre rezolvare în proiect și cu cauzele acestora, detaliate pe activități și corelate cu bugetul proiectului.

# Managementul de proiect

La nivelul tuturor proiectelor se va nominaliza un responsabil de proiect, care are rolul de manager de proiect, această persoană putând fi și persoană de contact, care să asigure schimbul permanent de informații cu Autoritatea de Management.

Decizia de UIP (Unitate de Implementare a Proiectelor) existentă se va completa cu componența/responsabilitățiile persoanei/persoanelor cu atribuții pentru acest proiect.

Aceste informații vor fi prezentate în cererea de finantare la sectiunile corespunzatoare (capacitatea administrativă).

# Elaborarea bugetului și categoriile de cheltuieli

În stabilirea bugetului proiectului se vor avea în vedere regulile de eligibilitate stabilite prin HG nr. 399/2015 cu modificările și completările ulterioare, categoriile de cheltuieli din Anexa Categorii de cheltuieli eligibile la Ghidul solicitantului, precum şi următoarele:

* Pentru justificarea bugetului propus, cererea de finanțare va fi însoțită de documente justificative pentru fiecare tip de cost (contracte similare / oferte de preţ etc.)
* Proiectele vor respecta regulile de informare și publicitate, conform Manualului de Identitate Vizuală

Se va avea în vedere ca activitățile previzionate să fie corelate cu planul de achiziții, având la bază o **planificare realistă a tuturor activităților**, ținând cont atât de resursele umane, cât și de resursele materiale alocate implementării proiectului și perioada de eligibilitate a cheltuielilor, **între 19.09.2022 și 31.12.2023**.

În defalcarea bugetului pe ani se va ţine cont de eventualele proceduri de achiziţie şi de durata acestora. Planificarea propusă se va transforma ulterior în calendar al cererilor de rambursare / cereri de plată ce vor fi anexe la contractul de finanţare.

Bugetul va fi prezentat defalcat după cum urmează, pe:

* activități
* ani de implementare
* amplasament/câmpuri de intervenție / formă de finanțare / tip teritoriu/ activitate economica/ obiectiv tematic/mecanism aplicare teritorială

Cheltuielile aferente costurilor pentru proiectare și asistență tehnică (cu categoriile cuprinse în anexa Categorii cheltuieli) se vor încadra în plafonul de 5% din valoarea investițiilor.

**Salariile personalului nu sunt considerate costuri eligibile**

# Capitolul 4. Procesul de evaluare și selecție

# Descriere generală

AM POIM încheie contracte de finanţare în limita alocării aprobate cu această destinaţie şi în condiţiile prevăzute de prezentul ghid.

Proiectele sunt evaluate potrivit regulilor de eligibilitate şi cadrului legal şi procedural aferente Programului Operaţional Infrastructură Mare şi în conformitate cu prevederile art. 65 din REGULAMENTUL (UE) NR. 1303/2013 AL PARLAMENTULUI EUROPEAN ȘI AL CONSILIULUI din 17 decembrie 2013 de stabilire a unor dispoziții comune privind Fondul european de dezvoltare regională, Fondul social european, Fondul de coeziune, Fondul european agricol pentru dezvoltare rurală și Fondul european pentru pescuit și afaceri maritime, precum și de stabilire a unor dispoziții generale privind Fondul european de dezvoltare regională, Fondul social european, Fondul de coeziune și Fondul european pentru pescuit și afaceri maritime și de abrogare a Regulamentului (CE) nr. 1083/2006 al Consiliului.

#### 4.1.1 Verificarea administrativă și a eligibilității cererilor de finanțare

În cadrul acestei etape se vor verifica următoarele:

* Respectarea formatului standard al cererii de finanţare şi includerea tuturor anexelor obligatorii;
* Modalitatea de completare a cererii de finanţare;

Pentru verificarea conformității administrative şi de eligibilitate a cererii de finanţare se utilizează un sistem de evaluare de tip DA/NU/NA.

Verificarea eligibilităţii presupune respectarea regulilor privind eligibilitatea solicitanţilor şi a proiectelor, verificarea fiind realizată conform cerințelor definite în acest ghid.

În cazul respingerii proiectului, solicitantul va fi informat, în scris, asupra motivelor respingerii. Dacă proiectul nu îndeplineşte toate criteriile stabilite, este respins.

**Atenție!**

Având în vedere că depunerea cererii de finanţare se face electronic, procesul de clarificări se va desfăşura astfel:

* Se vor solicita maxim 2 clarificări pentru această etapă de evaluare;
* Solicitantul va avea obligaţia să răspundă în maxim 5 zile lucrătoare.
* Eventualele documente suplimentare aplicabile unor situații punctuale pot fi solicitate solicitantului pe întreg parcursul procesului.

Numai cererile de finanţare eligibile (care îndeplinesc toate criteriile din Grila de verificare a admisibilităţii şi eligibilităţii) sunt admise în următoarea etapă a procesului de evaluare, respectiv evaluarea tehnică şi financiară a proiectului.

La finalizarea procesului de verificare administrativă şi a eligibilităţii, solicitantul va fi informat în scris privind îndeplinirea sau neîndeplinirea criteriilor de conformitate administrativă şi de eligibilitate.

#### Evaluarea cererilor de finanțare

Evaluarea proiectelor se face după trei criterii majore:

* Relevanţa și oportunitatea proiectului - 20 puncte
* Maturitatea și calitatea pregătirii proiectului – 60 puncte
* Sustenabilitatea proiectului – 20 puncte

Fiecare dintre cele trei criterii este împărțit în subcriterii punctate corespunzător. Nota pe fiecare criteriu în parte se calculează prin însumarea notelor acordate tuturor subcriteriilor care îl compun. Punctajul total acordat proiectului reprezintă suma notelor acordate celor 3 criterii, respectiv intre 0 și 100 de puncte.

Punctajul minim pentru fiecare criteriu este după cum urmează:

* Relevanţa și oportunitatea proiectului - 8 puncte
* Maturitatea și calitatea pregătirii proiectului – 40 puncte
* Sustenabilitatea proiectului – 12 puncte

Obținerea punctajului minim pentru fiecare criteriu nu asigură promovarea spre finanțare. Pragul de calitate pe care fiecare proiect trebuie să îl întrunească pentru acordarea finanțării nerambursabile este minim 80 de puncte, cu obținerea peste minim la fiecare criteriu în parte.

Astfel, dacă proiectul obține punctajul minim alocat fiecărui criteriu, respectiv un total de maxim 60 de puncte, acesta va fi respins.

Proiectele care obțin 80 de puncte, cu obținerea peste minim la fiecare criteriu în parte, vor fi declarate ca selectate pentru acordarea finanțării nerambursabile.

Evaluarea proiectului va permite aprecierea contribuţiei proiectului la îndeplinirea obiectivelor POIM, la implementarea legislaţiei relevante cu privire la sectorul de apă/apă uzată din România. Se va urmări ca propunerea de proiect să fie clară, coerentă, realistă şi fezabilă cu privire la operaţiunile propuse, termenele de realizare, eficienţa investiţiilor. Se va evalua coerenţa între problemele identificate, obiectivele proiectului, activităţile propuse şi rezultatele estimate. Toate activităţile propuse în proiect trebuie să fie clar descrise şi cuantificate. Se va evalua dacă resursele folosite pentru implementarea proiectului sunt suficiente. Planificarea activităţilor trebuie să fie realistă. Bugetul proiectului, defalcat pe categorii de cheltuieli trebuie să fie transparent şi coerent. Evaluarea se va face conform Grilei de evaluare.

**Atenție!**

Având în vedere că depunerea cererii de finanţare se face electronic, procesul de clarificări se va desfăşura astfel:

* Se vor solicita maxim 2 clarificări pentru această etapă de evaluare;
* Solicitantul va avea obligaţia să răspundă în maxim 5 zile lucrătoare.

Eventualele documente suplimentare aplicabile unor situații punctuale pot fi solicitate solicitantului pe întreg parcursul procesului.

Etapa de clarificări descrisă mai sus se aplică evaluării realizate la nivelul AM POIM.

Pentru fiecare proiect selectat în vederea finanţării se va întocmi o notă de aprobare a finanţării. Pentru fiecare proiect respins, solicitantul va fi înștiințat în scris asupra motivelor respingerii.

# Depunerea și soluționarea contestațiilor

În situaţia în care solicitanţii sunt nemulţumiţi de repingerea proiectului în oricare dintre etape, inclusiv în etapa de contractare, aceştia au posibilitatea de a contesta acest rezultat.

Contestaţiile se depun în termen de 30 zile de la comunicarea rezultatului la sediul Ministerul Investițiilor și Proiectelor Europene. Soluţionarea contestaţiilor se va face în termen de maxim 30 de zile calendaristice.

Pentru a putea fi luate în considerare, contestațiile trebuie să respecte următoarele cerințe:

* Identificarea contestatarului, prin: denumirea solicitantului; adresa; funcţia, numele şi prenumele reprezentantului legal;
* Identificarea proiectului, prin: numărul unic de înregistrare alocat cererii de finanţare (codul SMIS) şi titlul proiectului;
* Obiectul contestaţiei (ce se solicită prin formularea contestaţiei);
* Motivele de fapt şi de drept (dispoziţiile legale naţionale şi/sau comunitare, principiile încălcate);
* Mijloace de probă (acolo unde există);
* Contestaţiile trebuie să fie însoţite de o copie a adresei de comunicare de către AM POIM a rezultatului procesului de evaluare și selecție
* Semnătura reprezentantului legal;
* Data formulării contestaţiei;
* (după caz) Ştampila.

În situaţia în care se consideră necesară o investigaţie mai amănunţită, care presupune depăşirea termenului de 30 de zile, contestatarul va fi anunțat, în scris, asupra termenului de soluţionare. Decizia comisiei constituită pentru soluţionarea contestaţiilor poate fi de admitere sau de respingere şi are caracter definitiv la nivelul AM POIM. Contestatarul este notificat în scris asupra deciziei comisiei.

# Capitolul 5. Contractarea proiectelor

Contractul de finanţare (CF) reprezintă un act juridic supus regulilor de drept public, cu titlu oneros pentru beneficiar, de adeziune, comutativ şi sinalagmatic prin care se stabilesc drepturile şi obligaţiile corelative ale părţilor în vederea implementării operaţiunilor.

După finalizarea procesului de evaluare, pentru proiectele care au îndeplinit punctajul, AM POIM redactează nota de aprobare a proiectului și contractul de finanțare și transmite solicitantului cele două exemplare ale contractului, în vederea semnării de către reprezentantul legal al beneficiarului.

Solicitantul va încărca în MySMIS 2014 documentele solicitate, în funcţie de disponibilitatea sistemului electronic.

Versiunea finală a contractului de finanțare (în special clauzele specifice și anexele) vor fi comunicate ulterior beneficiarilor.

Proiectul poate fi respins în cadrul acestei etape şi se va transmite solicitantului o scrisoare de respingere, în cazul în care (lista nu este exhaustivă):

* documentaţia solicitată nu este transmisă în termenul solicitat ori este incompletă în raport cu cerinţele Ghidului sau nu se mai află în perioada de valabilitate;
* se constată modificarea formei iniţiale a contractului transmis de către AM POIM şi/sau nerespectarea termenului limită de returnare a celor două exemplare de contract semnate în format electronic;

**ATENȚIE!**

**Contractele de finanţare reprezintă contracte de adeziune, cu clauze prestabilite ce nu pot face obiectul negocierilor dintre părţi**

În cazul proiectelor respinse, AM POIM va comunica solicitantului motivele respingerii cererii de finanţare, existând posibilitatea ca solicitantul să retransmită propunerea de proiect revizuită.

Solicitantul se obligă ca toate documentele transmise să fie în formatul prevăzut de lege şi în vigoare la data depunerii acestora, în caz contrar neputându-se încheia contractul. Numai după ce se constată îndeplinirea tuturor condiţiilor solicitate descrise mai sus poate fi demarată procedura de încheiere a Contractului de finanţare. Solicitantului îi vor fi transmise cele două exemplare ale CF în vederea semnării de către acesta. Transmiterea către solicitant se va face cu asigurarea unui mijloc de probă a primirii contractului.

Contractul de finanțare va fi semnat de către reprezentanții AM POIM și reprezentantul legal al solicitantului, contractul de finanțare intrând în vigoare la data semnării ultimei părți semnatare.

Solicitantul are obligaţia de a semna electronic contractul şi de a returna în termenul solicitat de AM POIM (5 zile de la data primirii documentului) cele două exemplare însoţite, eventual, de orice alt document solicitat prin contract. În cazul în care solicitantul nu respectă termenul de semnare a CF şi returnare la AM POIM, acesta îşi rezervă dreptul de a respinge finanţarea CF.

Beneficiarul trebuie să păstreze şi să pună la dispoziţia organismelor abilitate inventarul asupra activelor dobândite prin finanţarea *din instrumente structurale, pe o perioadă de 5 ani de la data închiderii oficiale a POIM.*

**ANEXE**

Anexa 1. Fișă de control a Cererii de finanţare (pentru solicitant)

Anexa 2. Grile de verificare și evaluare a Cererilor de Finanțare

Anexa 3. Categoriile de cheltuieli indicative

Anexa 4. Modele declarații (de eligibilitate, angajament, declarație privind eligibilitatea TVA aferente cheltuielilor)

Anexa 5. Model contract de finanțare

Anexa 6. Tabel comparativ

1. Prin acaest apel nu se propun activități diferite față de cele finanțate în cadrul proiectelor regionale de investiții în sectorul de apă și apă uzată. [↑](#footnote-ref-1)
2. *Politicile europene/temele orizontale reprezintă priorităţi/politici acceptate de toate Statele Membre ale Uniunii Europene şi trebuie să se reflecte în toate iniţiativele comunitare. Acestea includ: promovarea egalităţii de şanse şi politica nediscriminatorie; dezvoltarea durabilă, protecţia şi îmbunătăţirea mediului înconjurător; tehnologia informaţiei; achiziţiile publice.* [↑](#footnote-ref-2)